## Tisztelt Kiállító, Vásározó!

## 2019. július 5–6-án városunkban harmadik alkalommal kerül megrendezésre a Város Napja c. rendezvény, melyre szeretettel várjuk a tisztelt vásározókat. A vásár csak a szombati napon kerül megrendezésre.

* A vásár kezdés időpontja: **2019. július 6. (szombat) 800 órától**
* Vásár zárás időpontja: **július 6. (szombat) 2100 óráig**

**Kérjük Önöket az időpont betartására!**

* A kijelölt szabad területen acélszerkezetű, illetve fából készült pavilonok, lakókocsik további egyedi árusító helyek állíthatók fel.

## A vásár helyszíne: Zalalövő Ifjúsági és Szabadidőpark, Zalalövő

## A vásáron való részvétel a helydíj befizetése és a jelentkezési lap beküldésével lehetséges.

* A részvételi díjakról a jelentkezési lapon tájékozódhat.
* A részvétel díját előre átutalással, illetve helyszínen kérjük befizetni az alábbi bankszámlaszámra: Számlaszám: 11749008-15558891
* A kijelölt helyet elfoglalni csak az utalást igazoló szelvény felmutatásával, illetve helyszíni fizetéssel lehet!

## A helyek elfoglalása érkezési sorrendben történik, hogy ne legyenek üres szakaszok. Ez alól kivételt csak az a vásáros nyer, akinek áramra van szüksége. (Jelentkezési lapon jelezni kell.) Ők az előre megbeszélt helyre pakolhatnak le. Áramot csak korlátozott számban tudunk biztosítani, a jelentkezési lapok beérkezése sorrendjében.

Áramigény esetén elektromos eszközönként **napi 1000 Ft fizetendő** a helyszínen.

Ipari áramot nem tudunk biztosítani.

## Önök a mellékelt jelentkezési lap aláírásával együtt kifejezik szándékukat, hogy részt vesznek a rendezvényen. A levelek beérkezési sorrendje nem befolyásolja a vásár helyszínének elfoglalását. A Város Napján történő részvétel feltétele a szabályosan kiállított jelentkezési lap **2019. június 30-i határidőre** történő beküldése a következő címre:

## „Salla" Művelődési Központ és Könyvtár, 8999 Zalalövő, Szabadság tér 2., vagy

 varosnapja.zalalovo@gmail.com

## A gyorsabb feldolgozás érdekében kérjük, hogy amennyiben rendelkeznek e-mail címmel, úgy azt jól olvashatóan feltétlenül tüntessék fel a jelentkezési lapon, mert ez lényegesen megkönnyítené, költségmentessé tenné a levelezést. Az e-mail címet közlők a következő évben már internetes úton juthatnának hozzá a jelentkezési laphoz és egyéb információkhoz.

## Kérjük a vásár résztvevőit az általános tűzvédelmi, elektromos, biztonságtechnikai szabályok, illetve a vásár rendjének betartására. A fenti szabályoktól a vásár szervezői és a kiállítók, árusítók közös megegyezéssel eltérhetnek. A helyfoglalással kapcsolatos bármely információ a 92/371-004, vagy a 06 30 870 0893 számon kérhető, illetve személyesen a „Salla" Művelődési Központban.

## Tisztelt Kiállítók, Vásárosok!

## Szeretnénk elérni, hogy e rendezvénnyel további baráti, üzleti kapcsolatokat sikerüljön kialakítani, és ezek a kapcsolatok a jövőben együttműködés alapjává váljanak.

## Bízunk abban, hogy Önt vagy az Ön által képviselt gazdálkodó egységet a kiállítók, esetleg a rendezvény védnökei, támogatói sorában üdvözölhetjük.

## Őszinte barátsággal, szeretettel várunk minden érdeklődőt!

## Engedjék meg, hogy magunk és a rendezvény szervezői nevében kívánjunk minden résztvevőnek kellemes szórakozást, eredményes vásárt!

A Zalalövő Város Napja programja elérhető a honlapunkon [www.sallamkk.hu](http://www.sallamkk.hu)

valamint a Facebook oldalon: Salla Művelődési Központ.

## Zalalövő, 2019. 06. 06.

 Lukács Andrea

Salla Művelődési Központ

 és Könyvtár igazgatója

**Kapcsolat:**

## Internetes oldalunk: sallamkk.hu rendezvények menüpont

## E-mail címünk: varosnapja.zalalovo@gmail.com

## Levelezési cím: „Salla” Művelődési Központ és Könyvtár, 8999 Zalalövő, Szabadság tér 2.

Telefonszám: 92/371-004 (egyben fax), 06 30 870 0893